אליפות וימבלדון 1931

אליפות וימבלדון 1931 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

ג'ורג' לוט מארצות הברית זכה בתואר אלוף בתחרות זוגות הגברים וזוגות המעורבים. הטניסאיות אמריקאיות הלן וילס ואליזבת ריין שבמהלך השנים זכו בתארים רבים לא הגיעו לווימבלדון לתחרויות 1931.

התחרות

תחרות הגברים

בתחרות זו השתתפו 128 טניסאים שחולקו ל-8 בתים. ביל טילדן (), מנצח התחרות בשנה הקודמת, לא השתתף. לקראת התחרות המשתתפים החזקים דורגו כדלקמן:

 ז'אן בורוטרה (), מנצח תחרויות 1924 ו-1926 הודח בחצי הגמר
 אנרי קושה (), מנצח תחרויות 1927 ו-1929, הודח בסבב הראשון
 פרנק שילדס (), הגיע למשחק הגמר
 כריסטיאן בוסי (), הודח בסיבוב הרביעי
 פרד פרי (), הודח בחצי הגמר
 באני אוסטין (), הודח ברבע הגמר
 סידני ווד (), ניצח בתחרות
 ג'ירו סאטו (), הודח ברבע הגמר.

לגמר התחרות הגיעו האמריקאים סידני ווד ופרנק שילדס. בשל פציעתו של פרנק שילדס ובהתאם לבקשת איגוד הטניס האמריקאי הוא לא התייצב למשחק (האיגוד חשש שפרנק שילדס לא יהיה כשיר למשחקי גביע דייוויס שהיו צריכים להתקיים במחצית יולי). כתוצאה מכך, סידני ווד זכה בתחרות ללא משחק הגמר, המקרה היחיד בהיסטוריה של וימבלדון. ווד זכה בתואר בגיל 19 (הוא החל לשחק בווימבלדון כאשר היה בן 15 בלבד).

תחרות הנשים

בתחרות הנשים השתתפו 96 טניסאיות שחולקו ל-8 בתים. הלן וילס  שזכתה בתחרות בשנים 1927–1930 לא השתתפה בתחרות. כמו בתחרות הגברים, 8 טניסאיות זכו לדירוג:

 סילי אאוסם (), זכתה בתחרות
 בטי נות'ל (), הודחה ברבע הגמר
 סימון מאתיה (), הודחה בחצי הגמר
 הילדה קראווינקל (), הפסידה בגמר
 לילי דה אלברס ( ספרד), הודחה בסיבוב השלישי
 הלן ג'ייקובס (), הודחה בחצי הגמר
 פיליס מודפורד (), הודחה בסיבוב השלישי
 איילין ויטינסגטול (), הודחה בסיבוב הרביעי

במשחק הגמר סילי אאוסם () ניצחה את הילדה קרנווינקל () בשתי מערכות.

תחרות זוגות גברים
בתחרות השתתפו 64 זוגות. כמו בשנה שעברה 4 זוגות דורגו.

 ג'ורג' לוט וג'ון ואן רין (), מנצחי התחרות
 ז'אק בריניון ואנרי קושה (), מנצחי תחרות 1928, הפסידו בגמר
 פאטריק יוז ופרד פרי (), הודחו בחצי הגמר
 איאן קולינס וקולין גרגורי (), הודחו ברבע הגמר

במשחק הגמר נפגשו ג'ורג' לוט וג'ון ואן רין () עם ז'אק בריניון ואנרי קושה () וניצחו אותם ב-5 מערכות. לג'ון ואן רין זה היה הניצחון השלישי ברציפות בתחרות זו (אומנם הפעם עם פרטנר אחר).

תחרות זוגות נשים
בתחרות השתתפו 48 זוגות. מנצחי תחרות 1930 הלן וילס ואליזבת ריין () לא השתתפו. 4 זוגות קיבלו דירוג:

 איילין ויטינגסטול ובטי נות'ל (), הודחו בחצי הגמר
 סילי אאוסם והילדה קרנווינקל (), הודחו בסיבוב השני
 פיבי ווטסון ופגי מישל (), הודחו ברבע הגמר
 דוריס מטקסה () וז'וזאן סיגאר (), הפסידו בגמר

במשחק הגמר פיליס מודפורד ודורותי ברון (), שלא היו מדורגות, שיחקו נגד דוריס מטקסה () וז'וזאן סיגאר () וניצחו אותן ב-3 מערכות.

תחרות זוגות מעורבים
בתחרות השתתפו 80 זוגות. מנצחי תחרות 1930 ג'ק קרופורד () ואליזבת ריין () לא השתתפו. 4 זוגות קיבלו דירוג:

 אנרי קושה () ואיילין ויטינגסטול (בנט) (), הודחו ברבע הגמר
 פט ספנס ( דרום אפריקה) ובטי נות'ל (), הודחו בחצי הגמר
 ורנון קירבי ( דרום אפריקה) וז'וסאן סיז'אר (), הודחו בחצי הגמר
 פט יוז וארמינטרוד הרבי (), הודחו ברבע הגמר

במשחק הגמר השתתפו זוגות שלא זכו בדירוג: ג'ורג' לוט ואנה הרפר () שיחקו נגד איאן קולינס וג'ואן רידלי () וניצחו אותם בשתי מערכות. לג'ורג' לוט זה היה התואר השני באליפות זו.

קישורים חיצוניים
 תוצאות משחקי גברים
 תוצאות משחקי זוגות גברים
 תוצאות משחקי נשים
 תוצאות משחקי זוגות נשים
 תוצאות משחקי זוגות מעורבים

אליפויות וימבלדון
וימבלדון